proxectonos/corpus_dominio_legal_administrativo_tmp huggingface dataset:
05/07/2012 | Administración LocalMunicipal
A Coruña
Tesourería. Departamento de Recadación
Edicto de citación para notificación de dilixencia de embargo de salarios

EDICTO DE CITACIÓN PARA A NOTIFICACIÓN DE EMBARGO DE SOLDOS, SALARIOS E PENSIÓNS Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarlle a notificación persoal ao interesado que se indica ou ao seu representante, nos termos do art.112 da Lei 58/2003, do 17 de diciembre, xeral tributaria, a través do presente edicto e de conformidade co que dispón a dita norma, cítaselle para ser notificado mediante comparecencia, durante o prazo e no lugar que logo se dirá, da dilixencia de embargo de soldos, salarios e pensións, ditada no curso do expediente administrativo que se sinala: Prazo da comparecencia: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Lugar da comparecencia: Oficinas da Recadación Municipal do Excmo. Concello da Coruña, situadas en r/ Franxa, 20-22 baixo, de luns a venres, en horario de atención ao público. A Coruña, a 21 de xuño de 2012. O xefe do Departamento de Recadación Asdo.: Emilio Antonio Álvarez Fachado
05/07/2012 | Administración LocalMunicipal
Lousame
Anuncio de “aprobación inicial do expte. de modificación de crédito núm.3/2012”

O Pleno da Corporación, en sesión extraordinaria que tivo lugar o día 22 de xuño de 2012 acordou aprobar inicialmente o expediente de modificación de créditos número 3/2012 na modalidade de suplemento de créditos por importe de 190.344,36 €. De acordo co establecido nos artigos 112.3 da Lei 7/85, do 2 de abril, reguladora das bases do réxime local; 169.1, do RDL 2/2004, de 5 de marzo, polo que se aproba o texto refundido da Lei reguladora das facendas locais; e 20.1 do Real decreto 500/90, do 20 de abril, sométese o expediente administrativo a exposición pública polo período de quince días hábiles a contar desde o día seguinte ó da publicación deste anuncio no Boletín Oficial da Provincia da Coruña, para que os interesados poidan examinalo na Intervención do Concello e interpor diante do Pleno as reclamacións que consideren oportunas. A modificación considerarase definitivamente aprobada se durante o citado prazo non se presentan reclamacións. Lousame, 25 de xuño de 2012. O alcalde, José Santiago Freire Abeijón.
05/07/2012 | Administración LocalMunicipal
Ponteceso
Intervención - Tesouraría
Aprobación inicial expediente de modificación de créditos n.º 7 por crédito extraordinario n.º 1 e suplemento de créditos n.º 2

Polo presente faise público que o Pleno do Concello de Ponteceso en sesión do día 25 de xuño de 2012 acordou aprobar inicialmente o expediente de modificación de créditos núm.07 por créditos extraordinarios núm.1 e suplemento de créditos núm.2 dentro do vixente orzamento municipal de 2012. Todo isto para os efectos indicados polo art.169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (en diante: TRLRFL) e arts.34, 40, 41, 20 e 22 do R. d. 500/1990, do 20 de abril. En consecuencia, dito expediente queda dispoñible na secretaría do Concello polo prazo de quince días hábiles (que comezarán a contar a partir do día seguinte ao da publicación deste edicto no BOP), co fin de que as persoas interesadas ás que se refire o art.170.1 do citado TRLRFL poidan examinalo e presentar, de ser o caso, reclamacións contra o mesmo e polos motivos taxados que estipula o art.170.2 de dito Real decreto 2/2004, as cales deberán dirixirse ao alcalde-presidente deste concello e serán resoltas polo Pleno da Corporación, entendendo que o acordo plenario que se cita no parágrafo anterior será definitivo no caso de que non se presente ningunha reclamación e procedéndose á publicación á que fai referencia o art.169.3 do TRLRFL mencionado. Ponteceso, 26 de xuño de 2012. O ALCALDE, Asdo.: José Luis Fondo Aguiar.
05/07/2012 | Administración LocalMunicipal
Porto do Son
Bases reguladoras dos premios do I concurso fotográfico sobre a igualdade de xénero

BASES REGULADORAS DOS PREMIOS DO I CONCURSO FOTOGRÁFICO DO CONCELLO DE PORTO DO SON SOBRE A IGUALDADE DE XÉNERO 1. Poderán concursar tódalas persoas que o desexen, coa excepción dos organizadores do concurso e membros do xurado.2. Tema: “Igualdade de xénero”. Valorarase a temática das fotografías relacionadas coas xentes do Son.3. As fotografías ou series poderán ser en cor ou en branco e negro, cun tamaño mínimo de 24 x 30 cm. Tódalas fotografías irán presentadas en SUPERFICIE RÍXIDA (cartolina, non) en tamaño 50 x 60 cm. Ó dorso de cada fotografía figurará exclusivamente o lema da obra, lugar e ano no que se tomou a fotografía. Con tódalas obras adxuntarase un sobre pechado no exterior do cal aparecerá soamente o alcume do autor e no seu interior indicaranse os seguintes datos: nome e apelidos do autor, título das obras, explicación da técnica utilizada, enderezo e número de teléfono.4. O fallo do xurado será inapelable e público.5. As obras serán remitidas ou presentadas nas oficinas do Concello (rúa Atalaia, s/n, 15970, Porto do Son) antes das 14.00 horas do día 19 de abril de 2013.6. O xurado estará composto por profesionais de recoñecido prestixio no mundo da fotografía e da comunicación.7. As obras presentadas poderán ser expostas polo Concello. – Será obrigatorio entregar o negativo das fotos premiadas. – As obras premiadas pasarán a ser propiedade exclusiva do Concello, podendo recoller as non premiadas a instancia dos/as interesadas no Concello antes do 28 de xuño de 2013.8. Premios: – O primeiro premio: 601,01 € e un diploma conmemorativo. – O segundo premio: 300,51 € e un diploma conmemorativo. – O terceiro premio: 150,25 € e un diploma conmemorativo. – O xurado poderá conceder tres accésit de 60,01 €, se a calidade das fotografías así o requiriran.9. A participación neste concurso supón a aceptación total das presentes bases.10. A aprobación da presente convocatoria queda sometida á condición suspensiva da entrada en vigor do orzamento do exercicio 2013 no que se conteñan os créditos axeitados e suficientes para atender ás solicitudes que ao amparo daquela se presenten. Porto do Son, 26 de xuño de 2012. O alcalde Asdo.: José Luis Oujo Pouso
05/07/2012 | Administración LocalMunicipal
A Coruña
Tesourería. Departamento de Recadación
Edicto de citación para a notificación mediante comparecencia de levantamento de suspensión de procedemento de recadación

EDICTO EDICTO DE CITACIÓN PARA A NOTIFICACIÓN DE LEVANTAMENTO DE SUSPENSIÓN DE PROCEDEMENTO DE RECADACIÓN A CONTRIBUÍNTES D. Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarlle a notificación persoal ao contribuínte que se relaciona, ou aos seus representantes, nos termos do art.112 da Lei 58/2003, do 17 de decembro, xeral tributaria, a través do presente edicto e de conformidade co que dispón a dita norma, cítaselle para ser notificado mediante comparecencia, durante o prazo e no lugar que logo se dirá, do levantamento de suspensión de procedemento de recadación que lle afecta, baseado nos motivos que se fan constar no expedientes de referencia: Prazo da comparecencia: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia da Coruña. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Lugar da comparecencia: Oficinas da Recadación municipal do Excmo. Concello da Coruña, situadas na r/ Franxa, 20-22 baixo, en horario de 08.00 a 13.30, de luns a venres. A Coruña, 29 de xuño de 2012. O xefe do Departamento de Recadación Asdo.: Emilio Antonio Álvarez Fachado
05/07/2012 | Administración LocalMunicipal
Carballo
Liquidacións en concepto do imposto sobre o incremento do valor dos terreos-plusvalías

CITACIÓN POR COMPARECENCIA (ART.112 L. X. T.58/2003) NOTIFICACIÓN POR COMPARECENCIA DE LIQUIDACIÓNS EN CONCEPTO DE IMPOSTO SOBRE O INCREMENTO DO VALOR DOS TERREOS, CORRESPONDENTES Á RELACIÓN IIVT03/12-LIQUID. XESTIÓN PLUSVAÍAS. Intentada por duas veces a notificación das liquidacións correspondentes ao IMPOSTO SOBRE O INCREMENTO DO VALOR DOS TERREOS-PLUSVALÍAS (relación IIVT03/12-LIQUID. XESTIÓN PLUSVALÍAS), non sendo posible no domicilio fiscal do interesado, ou resultando descoñecido no mesmo, sobre as cotas do dito tributo correspondentes aos contribuintes que máis a baixo se relacionan, sen que poidesen ser realizadas por causas non imputables a esta Administración, cítase aos interesados para que comparezan nas oficinas de Servizos Económicos (Xestión Tributaria) deste Concello, sitas no terceiro andar da Casa do Concello (praza do Concello, 1), no prazo de quince días naturais, contados a partires do seguinte á publicación deste anuncio no Boletín Oficial Provincial, para que poidan ser notificadas as liquidacións correspondentes en concepto de “IMPOSTO SOBRE O INCREMENTO DO VALOR DOS TERREOS-PLUSVALÍAS”, nas que figuran como suxeito pasivo, segundo o disposto no artigo 112 da Lei 58/2003, Xeral Tributaria. Se non comparecesen no prazo indicado, entenderase producida a notificación a tódolos efectos legais ao día seguinte ao do vencimento do sinalado prazo de 15 días naturais. Cando o inicio dun procedemento ou calquera dos seus trámites se entendan notificados por non ter comparecido o obrigado tributario ou o seu representante, teráselle por notificado das sucesivas actuacións e dilixencias do dito procedemento, manténdose o seu dereito a comparecer en calquera momento do mesmo. Tan só as liquidacións e os acordos de alleamento dos bens embargados requerirán nova notificación, conforme ás disposicións contidas na sección terceira do capítulo II do título III (arts.109-112) da Lei 58/2003, xeral tributaria. Carballo, 27 de xuño de 2012. O alcalde Asdo.: D. Evencio Ferrero Rodríguez
05/07/2012 | Administración LocalMunicipal
Ferrol
Facenda e Patrimonio
Edicto de padrón IBI 2012

EDICTO O día 22/06/2012 aprobouse, por Decreto da Alcaldía, as liquidacións correspondentes ó Imposto de bens inmobles-urbana e rústica e do imposto de bens inmobles-características especiais, respectivamente, correspondentes ó exercicio 2012, nos términos do artigo 77 do Real decreto lexislativo 2/2004, polo que se aproba o texto refundido da Lei reguladora das facendas locais e o artigo 70 do Real decreto 417/2006, polo que se desenvolve o texto refundido da Lei do catastro inmobiliario. Por medio deste edicto procédese a notificar, colectivamente, ós contribuíntes conforme ó establecido no parágrafo terceiro do artigo 102.3 da Lei 58/2003, do 17 de decembro, xeral tributaria. Contra as liquidacións individuais obxecto da notificación colectiva poderase interpoñer perante a Alcaldía deste Concello o recurso de reposición previo ó contencioso-administrativo no prazo dun mes, a contar dende ó día seguinte ó da publicación deste edicto no Boletín Oficial da Provincia (artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais). Ferrol, O alcalde Asdo.: José Manuel Rey Varela
05/07/2012 | Administración LocalMunicipal
Rianxo
Recadación
Publicación da aprobación definitiva da modificación da Ordenanza IBI

ANUNCIO Rematado o período de exposición pública do anuncio publicado no Boletín Oficial da Provincia n.º 93, de data 18/05/2012, referente ó acordo adoptado polo Pleno da Corporación, en sesión extraordinaria que foi celebrada o día 08/05/2012, sobre modificación da “Ordenanza fiscal reguladora do imposto sobre bens inmobles”, no seu artigo segundo, sen que se presentaran reclamacións en contra desta, e cumprindo o disposto polo artigo 17.4 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, faise pública a citada modificación, que queda aprobada definitivamente.  Modificación do artigo segundo da Ordenanza fiscal reguladora do Imposto sobre bens inmobles, que quedaría coa seguinte redacción íntegra: “Artigo segundo. a) Tipo de gravame do imposto sobre bens inmobles aplicable ós bens de natureza urbana queda fixado no 0,605 por cento. b) Tipo de gravame do imposto sobre bens Inmobles aplicable ós bens de natureza rústica queda fixado no 0,605 por cento. c) O tipo de gravame do Imposto sobre bens inmobles aplicable os bens inmobles de características especiais, definidos no artigo 2.7 da Lei 48/2.002, do 23 decembro, Lei do catastro inmobiliario, e sitos no termo municipal de Rianxo, queda fixado no 1,3 por cento.1.–A presente modificación do artigo segundo da Ordenanza fiscal reguladora do imposto sobre bens inmobles foi aprobada polo Concello en Pleno en sesión celebrada o 8 de maio de 2012.2.-–O inicio de aplicación desta modificación é o 1 de xaneiro de 2013.” Rianxo, 26 de xuño de 2012. O ALCALDE Adolfo Muiños Sánchez
05/07/2012 | Otras Entidades y Anuncios ParticularesDiversos
Información pública

Anuncio de Convocatoria da primeira Xunta Xeral para inicia-los trámites co fin de constituir a Comunidade de Usuarios de Augas de Salgueiriños, A xuntanza terá lugar na escola de Burés o día 7 de Xullo 2012, as 20:00 h en 1ª convocatoria e as 20:30 h en 2ª convocatoria. Sendo a orde do día: 1. Decidir sobre a constitución e características da comunidade 2. Formalizar a relación de usuarios 3. Bases para a elaboración de estatutos.4. Nomeamento da comisión encargada da redactar os estatutos Asdo: Fernando Puceiro Bouzas Burés, 20 de xuño de 2012.
05/07/2012 | Administración LocalMunicipal
Santiago de Compostela
Tesourería. Sección de Inspección
Edicto por comparecencia

Rúa do Presidente Salvador Allende, 4-baixo 15705 Santiago de Compostela Teléfono 981542384 Fax 981542381 atencionaocontribuinte@santiagodecompostela. org EXPEDIENTE: PROCEDIMENTO COMPROBACIÓN LIMITADA IIVTNU E SANCIONADOR TRIBUTARIO DOCUMENTO: NOTIFICACIÓN DA COMUNICACIÓN DE INICIO DO PROCEDEMENTO DE COMPROBACIÓN LIMITADA, TRÁMITE DE AUDIENCIA E PROPOSTA DE REGULARIZACIÓN DO IMPOSTO SOBRE O INCREMENTO DE VALOR DOS TERRENOS DE NATUREZA URBANA. NOTIFICACIÓN DA COMUNICACIÓN DO INICIO DO PROCEDEMENTO SANCIONADOR DO TRÁMITE DE AUDIENCIA E DA PROPOSTA DE SANCIÓN. ÓRGANO: Concellaría de Facenda. Tesourería. Sección de Inspección Tributaria. De conformidade co que establece o artigo 112 da Lei 58/2003, do 17 de decembro, lei xeral tributaria, no sendo posible notificarlles os procedementos que se relacionan, a pesar dos intentos realizados, cítase aos obrigados tributarios que figuran neste anuncio para que comparezan persoalmente ou mediante representante debidamente acreditado nas oficinas do Servizo de Xestión, Recadación e Inspección do Concello de Santiago de Compostela: 1) Notificación da comunicación de inicio do procedemento de comprobación limitada, trámite de audiencia e proposta de regularización do imposto sobre incremento de valor dos terreos de natureza urbana.2) Notificación da comunicación do inicio do procedemento sancionador, notificación do trámite de audiencia e proposta de imposición de sanción. A comparecencia para recibir a notificación aludida deberá producirse no prazo de quince días naturais, contados dende o seguinte ao da publicación deste edicto no Boletín Oficial da Provincia. Se o interesado non comparece nese prazo, a notificación entenderase producida para todos os efectos legais, dende o día seguinte ao do vencemento do prazo antes sinalado. Lugar de comparecencia: Oficina de Atención ao Contribuínte, sita na rúa Presidente Salvador Allende, n.º 4-baixo, de Santiago de Compostela (A Coruña), en horario de 9 a 14 horas, de luns a venres. Alegacións: Os expedientes encontranse neste servizo durante 10 días hábiles, contados a partir do día seguinte a aquel no que se notifique esta comunicación, co fin de que poida consultalos e alegar o que entenda convinte e achegar todos os documentos, xustificantes ou outra proba que considere oportuna para a defensa dos seus dereitos. ANEXO Santiago de Compostela, 5 de xullo de 2012. A CONCELLEIRA DELEGADA DE FACENDA Asdo.: Cecilia Sierra Rey
05/07/2012 | Administración LocalMunicipal
Ponteceso
Intervención - Tesouraría
Aprobación inicial expediente de modificación de créditos n.º 6 por suplemento de créditos n.º 1

Polo presente faise público que o Pleno do Concello de Ponteceso en sesión extraordinaria do día 25 de xuño de 2012 acordou aprobar inicialmente o expediente de modificación de créditos núm.06 por suplemento de crédito núm.1, dentro do vixente orzamento municipal de 2012. Todo isto para os efectos indicados polo art.169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (en diante: TRLRFL) e arts.34, 40, 41, 20 e 22 do R. d. 500/1990, do 20 de abril. En consecuencia, dito expediente queda dispoñible na secretaría do Concello polo prazo de quince días hábiles (que se comezarán a contar a partir do día seguinte ao da publicación deste edicto no BOP), co fin de que os interesados aos que se refire o art.170.1 do citado TRLRFL poidan examinalo e presentar, de ser o caso, reclamacións contra o mesmo e polos motivos taxados que estipula o art.170.2 de dito real decreto 2/2004, as cales deberán dirixirse ao Alcalde-Presidente deste concello e serán resoltas polo Pleno da Corporación, entendendo que o acordo plenario que se cita no parágrafo anterior será definitivo no caso de que non se presente ningunha reclamación e procedéndose á publicación á que fai referencia o art.169.3 do TRLRFL mencionado. Ponteceso, 26 de xuño de 2012. O ALCALDE, Asdo.: José Luis Fondo Aguiar.
05/07/2012 | Administración LocalMunicipal
Mesía
Aprobación do padrón fiscal das taxas polo servizo de abastecemento de auga

En data 27 de xuño de 2012 o sr. alcalde ditou o decreto n.º 179/2012 que literalmente se transcribe: “Visto o padrón fiscal da taxa polo servizo de abastecemento de auga correspondente ao 1.º trimestre do 2012, de conformidade co artigo 21.1 s) da Lei 7/1985, de 2 abril, resolvo: Primeiro. –Aprobar o padrón das taxas polo servizo de abastecemento de auga correspondente ao primeiro trimestre de 2012. Segundo. –Expor ó público todos os datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Terceiro. –O período de cobramento en período voluntario, que abranguerá dende o 15 de xullo ó 15 de setembro de 2012. Transcorrido o mesmo procederase a esixir os xuros de mora e os recargos que legalmente procedan. Cuarto. –Contra as liquidacións incorporadas ó padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo da Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Tamén se poderá interpor calquera outro recurso que se estime conveniente.” En Mesía, a 27 de xuño de 2012. O alcalde-presidente D. Mariano Iglesias Castro
05/07/2012 | Administración LocalMunicipal
Muxía
Notificación por comparecencia de José M. Rodeiro Casais

ANUNCIO Citación aos interesados para notificación por comparecencia Ponse en coñecemento dos suxeitos pasivos que a continuación se expresan que intentada dous veces a notificación, excepto no caso de descoñecidos, das respectivas cotas-liquidacións do Concello de Muxía que igualmente se relacionan, non foi posible notificalas, polo que, conforme ao previsto no artigo 112 da Lei 58/2003, do 17 de decembro, xeral tributaria, se lles require por medio do presente anuncio para que no prazo de quince días (15 días) naturais, contados desde o seguinte ao da publicación deste anuncio no Boletín Oficial da Coruña comparezan os interesados ou os seus representantes debidamente acreditados nesta oficina recadadora, sita na rúa Real, 35, de Muxía, en horario de 9.00 a 14.00 de luns a venres, teléfono 981 742001 e-mail: correo@muxia. dicoruna. es, coa fin de ser notificados do texto íntegro do acto. Transcorrido dito prazo sen comparecer, a notificación entenderase producida a tódolos efectos legais dende o día seguinte ó do vencemento do prazo sinalado para comparecer. Procedemento que motiva a notificación: requirimento de pago. Concepto: citación para notificación por comparecencia. Muxía, 21 de xuño de 2012. O alcalde Félix Porto Serantes
05/07/2012 | Administración LocalMunicipal
As Pontes de García Rodríguez
Intervención
Anuncio corrección bases axudas as familias para a escolarización dos seus filos e fillas para o curso académico 2012-2013

O Concelleiro delegado da Área de Servizos Sociais e Atención Cidadá ditou con data 03/07/2012 o decreto núm.1527/2012 seguinte: Vistas as bases da convocatoria de “axudas ás familias para a escolarización dos seus fillos e fillas” para o curso académico 2012-2013. Vista a proposta de gasto núm.101/2012 con data 19/06/2012. Visto o informe do departamento de servizos sociais con data 19 de xuño de 2012. Visto o informe núm.249/2012 da interventora municipal con data 19/06/2012. Visto o decreto núm.1378/2012 do 20 de xuño de 2012 publicado no BOP nº 119, do 25 de xuño de 2012. Visto o erro detectado na súa redacción, en concreto no artigo 6 das bases da convocatoria de subvencións procede á súa corrección. O Real Decreto Lexislativo 2/2004, do 05 de marzo, que aproba o Texto refundido da lei de facendas locais, e a Lei 38/2003, de 17 de novembro, xeral de subvencións.1º.- Corrixír o erro detectado no artigo 6 das bases da convocatoria de “axudas ás familias para a escolarización dos seus fillos e fillas” para o curso académico 2012-2013 nos seguintes termos: “6ª - Lugar e prazo de presentación As solicitudes en modelo normalizado e maila documentación aportada polas persoas solicitantes, deberán presentarse na oficina do Rexistro do Concello. O prazo de presentación das solicitudes comenza ao día seguinte publicación das presentes bases no Boletín Oficial da Provincial e remata o 14 de xullo.” “6ª.- Lugar e prazo de presentación As solicitudes en modelo normalizado e maila documentación aportada polas persoas solicitantes, deberán presentarse na oficina do Rexistro do Concello. O prazo de presentación das solicitudes comenza ao día seguinte da publicación das presentes bases no Boletín Oficial da Provincia e remata o 14 de xullo Como excepción o alumnado que realice a matrícula en setembro para cursar BAC e Ciclos Formativos, terá de prazo dende a publicación das presentes bases no Boletín Oficial da Provincia ata o 12 de setembro de 2012 para presentar a documentación”. 2º.- Ordear a súa publicación no Boletín Oficial da Provincia. Acordouno e asínao o Sr. Concelleiro delegado nas Pontes de Espino Luis Fabricio Lazizi Leuza” O Concelleiro delegado da Área de Servizos Sociais e Atención Cidadá José Alén Álvarez
05/07/2012 | Administración LocalMunicipal
Melide
Delegación de sinatura

DECRETO DA ALCALDÍA De conformidade coas atribucións que me confiren os artigos 23.4 da Lei 7/1985, do 2 de abril, reguladora das bases de réxime local; art.61.3 da Lei 5/97, de administración local de Galicia; art.43.3 e 44 do R. D. 2568/1986, e demais normativa concordante, RESOLVO: Primeiro. –Delegar na concelleira de benestar, igualdade e seguridade cidadá, dona Jinyan Delirio Ochis Ciurez, con DNI XXXXXXXXX, a sinatura do convenio entre o Concello de Melide e a Consellería do Medio Rural e do Mar en relación aos proxectos estratéxicos de infraestruturas no medio rural (PEIM rural), o día 27 de xuño de 2012. Segundo. –Publicar dito acordo no Boletín Oficial da Provincia. Tercero. –Dar traslado da presente resolución á concelleira a prol da cal se efectúa a presente delegación. Melide, 26 de xuño de 2012. Perante min A ALCALDESA A SECRETARIA M.ª Ángeles Vázquez Mejuto María Cruz Andrade García
05/07/2012 | Administración LocalMancomunidades
Mancomunidade de Concellos da Comarca de Ferrol
Información pública

Con data 30 de maio de 2012 o Concello de Cabanas aprobou solicitar a súa adhesión á Mancomunidade de Concellos da Comarca de Ferrol. Con data 11 de xuño de 2012 o Pleno da Mancomunidade de Concellos da Comarca de Ferrol adoptou, entre outros, o acordo de aceptar a incorporación do Concello de Cedeira, así como expoñer o presente acordo a información pública polo prazo dun mes para a presentación de alegacións, conforme o disposto no art.143 da Lei 5/1997 de Administración Local de Galicia. Ferrol, 18 de xuño de 2012 O PRESIDENTE DA MANCOMUNIDADE. Asdo.: José Manuel Rey Varela.
05/07/2012 | Administración LocalMunicipal
Paderne
Licenza

TALLER DE MECÁNICA DO AUTOMÓVIL Por D. FERNANDO IGNACIO DEL CORTE SALAVERT solicitouse licenza municipal para proceder á apertura dun taller de mecánica do automóvil a emplazar en Obre-Paderne.- Cumprindo co disposto no artigo 8.3 do Decreto 133/2008 de 12 de xuño de 2008, polo que se regula a Avaliación da Incidencia Ambiental, que establece: “O expediente será sometido polo Concello ao trámite de información pública por un período de vinte días mediante anuncio no Diario Oficial de Galicia e no Boletín Oficial da Provincia correspondente e exposición no taboleiro de anuncios do Concello. A apertura do trámite de información pública notificarase persoalmente aos veciños e titulares de dereitos inmediatos ao lugar da localización proposta, para os efectos de que poidan alegar o que consideren oportuno” Paderne, 19 de xuño de 2012 O ALCALDE PRESIDENTE ASDO.- CÉSAR LONGO QUEIJO
05/07/2012 | Administración LocalMunicipal
Culleredo
Secretaría Xeral
Delegación celebración matrimonio civil

DELEGACIÓN Por resolución ditada en data 27 de xuño de 2012, o sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Dona Emily Victoria Niculina Usieto Rodriguez de Almansa], para a celebración do matrimonio civil entre Don GUEYE LLIGUIN CRUCES e Dona ADELIA MARIA CROAS TCACIUC. o vindeiro sábado, día 30 de xuño de 2012 ás 13:00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 27 de xuño de 2012 O alcalde, Asdo.: Julio Sacristán de Diego.
05/07/2012 | Administración LocalMunicipal
Paderne
Licenza

APERTURA E INSTALACIÓN DE CAMPO DE GOLF Por D. ANDRES DIEGO GUARDADO MANZARBEITIA en representación de AS MARIÑAS PICH AND PUTT S. L. solicitouse licenza municipal para proceder á apertura e instalación de un campo de golf a emplazar en Chedas-Velouzás-Paderne.- Cumprindo co disposto no artigo 8.3 do Decreto 133/2008 de 12 de xuño de 2008, polo que se regula a Avaliación da Incidencia Ambiental, que establece: “O expediente será sometido polo Concello ao trámite de información pública por un período de vinte días mediante anuncio no Diario Oficial de Galicia e no Boletín Oficial da Provincia correspondente e exposición no taboleiro de anuncios do Concello. A apertura do trámite de información pública notificarase persoalmente aos veciños e titulares de dereitos inmediatos ao lugar da localización proposta, para os efectos de que poidan alegar o que consideren oportuno” Paderne, 19 de xuño de 2012 O ALCALDE PRESIDENTE ASDO.- CÉSAR LONGO QUEIJO
05/07/2012 | Administración LocalMunicipal
Corcubión
Anuncio de exposición ao público da conta xeral do exercicio 2011

Anuncio de exposición ao público da conta xeral do exercicio 2011 A Comisión Especial de Contas, na súa sesión do día, 27 de xuño de 2012, dictaminou a conta xeral do Concello de Corcubión correspondente o exercicio económico 2011. O que se anuncia ao público, de conformidade co disposto no artigo 212.3 do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo, advertíndose que o prazo de quince días mais oito días hábiles, para a presentación de reclamacións, reparos ou observacións empezará a contar dende o día seguinte ao de publicación do presente anuncio no Boletín Oficial da Provincia. Durante o antedito prazo poderá examinarse o expediente en horario de nove a dúas, de luns a venres na Intervención do Concello. En Corcubión, a 28 de xuño de 2012. O alcalde-presidente Francisco J. Lema Fuentes
05/07/2012 | Administración LocalMunicipal
Ferrol
Facenda e Patrimonio
Edicto do padrón IAE 2012

EDICTO O día 26/06/2012, por Decreto da Alcaldía, as liquidacións correspondentes ó imposto de actividades económicas correspondentes ó exercicio 2012. Por medio deste edicto procédese a notificar, colectivamente, ós contribuíntes conforme ó establecido no parágrafo terceiro do artigo 102.3 da Lei 58/2003, do 17 de decembro, xeral tributaria. Contra as liquidacións individuais obxecto da notificación colectiva poderase interpoñer perante a Alcaldía deste Concello o recurso de reposición previo ó contencioso-administrativo no prazo dun mes, a contar dende o día seguinte ó da publicación deste edicto no Boletín Oficial da Provincia (artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais). Ferrol, O alcalde Asdo.: José Manuel Rey Varela
05/07/2012 | Administración LocalMunicipal
Fene
Servizos Económicos e Tributarios
Orzamento 2012 e cadro de persoal

Unha vez transcorrido o prazo de exposición pública, e non habéndose presentado reclamacións durante dito prazo, queda aprobado definitivamente o orzamento e o cadro de persoal para o exercicio económico 2012, e en cumprimento do que dispón o artigo 169.3 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais, procédese á súa publicación: 1. Unha praza incluida na OPE 2010. Fene, a 27 de xuño de 2012. O ALCALDE Asdo.- Gumersindo P. Galego Feal.
05/07/2012 | Administración LocalMunicipal
Carral
Modificación puntual do acordo regulador n.º 1 do prezo público por actividades deportivas, culturais, xuvenís e socioeducativas

A Xunta de Goberno Local do Concello de Carral, en uso da atribución delegada polo Pleno conforme os artigos 47 do Real Decreto Lexislativo 2/2004, do 5 de marzo, polo que se aproba o Texto refundido da lei reguladora das facendas locais, e 23.2 b) da Lei 7/1985, do 2 de abril, reguladora das bases do réxime local, aprobou por unanimidade dos seus membros presentes na súa sesión ordinaria do 27 de xuño de 2012 a proposta de modificación puntual do acordo regulador nº 1 do prezo público por actividades deportivas, culturais, xuvenís e socioeducativas, modificando no epígrafe 6 do artigo 4, de “saídas e viáxes” a tarifa de “saídas dun día con comida para adultos” cun prezo marcado de 28€/persona para a realización dunha viaxe cultural a Celanova e Allaríz (Ourense) cun novo prezo de 32€/persoa, en aplicación do artigo 7 do Acordo Regulador e ordenou a publicación do acordo no Boletín Oficial da Provincia da Coruña. Contra o presente acordo poderá interpoñerse perante o Pleno do Concello o recurso de reposición regulado no artigo 14.2 do Real Decreto Lexislativo 2/2004, do 5 de marzo, polo que se aproba o Texto Refundido da lei reguladora das facendas locais, no prazo dun mes. Carral, 28 de xuño de 2012 O ALCALDE José Luis Fernández Mouriño
31/07/2012 | Administración LocalMunicipal
Neda
Aprobación inicial modificación de créditos por transferencia

O Concello Pleno de Neda, en sesión celebrada o día 19 de xullo de 2012, aprobou inicialmente expediente de modificación de créditos por transferencias de crédito por importe de 42.458,11€. O expediente permanecerá exposto ó público, previo anuncio no Boletín Oficial da Provincia e no taboleiro de edictos da Corporación, así como nas oficinas municipais, durante o prazo de quince días hábiles, contados a partir do seguinte ó da súa publicación no citado Boletín Oficial, para os efectos de exame e presentación de reclamacións ante o Pleno, segundo o disposto no artigo 177, en relación có 169 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. Se ó remate do periodo de exposición pública non se presentaran reclamacións, o expediente considerarase definitivamente aprobado, conforme ó establecido na citada lexislación. Neda, 23 de xullo de 2012 O ALCALDE Asdo.: Ignacio Cabezón Lorenzo.
31/07/2012 | Administración LocalMunicipal
San Sadurniño
Aprobación inicial de regulamento

O Pleno deste Concello, na sesión celebrada o día 7 de xullo de 2012, acordou aprobar inicialmente o Regulamento de Seguridade e Saúde Laboral. O que se fai público durante o prazo de trinta días, contados desde o seguinte ó da publicación do presente anuncio no Boletín Oficial da Provincia, a fin de que polos interesados se poida examinar o expediente e presentar as reclamacións ou suxerencias que estimen oportunas, de conformidade co disposto no artigo 49 da Lei 7/1985, do 2 de abril, reguladora das bases do réxime local. No caso de que non se presenten reclamacións nin suxerencias, o acordo de que se trata entenderase elevado a definitivo, segundo o disposto no referido artigo 49. San Sadurniño, 20 de xullo de 2012. O ALCALDE PRESIDENTE, Asdo.: Secundino García Casal.
31/07/2012 | Administración LocalMunicipal
Narón
Citación por comparecencia

EDICTO Tendo en conta o establecido na Lei 9/2002, do 30 de decembro, de ordenación urbanística e protección do medio rural de Galicia, e na Ordenanza xeral de limpeza, capítulo IV, artigo 28, comunícaselle aos titulares das parcelas que se relacionan no anexo (cumprindo así o establecido no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común), que se iniciou expediente de orde de execución para o cumprimento do artigo 9.1 da Lei 9/2002, do 30 de decembro, de ordenación urbanística e protección do medio rural de Galicia, para a execución dos traballos de limpeza precisos nas parcelas da súa propiedade, por razóns de seguridade, salubridade, ornato público e habitabilidade. Cómpre advertir aos propietarios das parcelas de que contan cun prazo de 10 días hábiles, contados a partir do día seguinte ao da publicación deste anuncio no Boletín Oficial da Provincia, para formular cantas alegacións, documentos ou informacións estimen convenientes. Así mesmo, advírtese a todos eles que deben contar cos permisos e autorizacións que procedan para a realización das tarefas de tala dos árbores e limpeza dos terreos. Narón, 13 de xullo de 2012. O alcalde Xosé M. Blanco Suárez ANEXO
31/07/2012 | Administración LocalMunicipal
Paderne
Anuncio de almacén de áridos

EDICTO Por MARITZA ISABEL CIRENIA CIMARRA ORECILLA solicitouse licenza municipal para proceder á APERTURA DE ALMACÉN DE ÁRIDOS a emprazar en AREAS-ADRAGONTE (PADERNE). Cumprindo co disposto no artigo 8.3 do Decreto 133/2008, do 12 de xuño de 2008, polo que se regula a avaliación da incidencia ambiental, que establece: “O expediente será sometido polo Concello ó trámite de información pública por un período de vinte días mediante anuncio no Diario Oficial de Galicia e no Boletín Oficial da Provincia correspondente e exposición no taboleiro de anuncios do Concello. A apertura do trámite de información pública notificarase persoalmente aos veciños e titulares de dereitos inmediatos ao lugar de localización proposta, para os efectos de que poidan alegar o que consideren oportuno”. PADERNE, 13 de xullo de 2012. O ALCALDE-PRESIDENTE ASDO.: CÉSAR LONGO QUEIJO
31/07/2012 | Administración LocalMunicipal
Coristanco
Aprobación segundo trimestre suministro auga potable 2012

A Alcaldía-Presidencia deste Concello, por Decreto de data 15 de xuño de 2012, adoptou o acordo que segue: 1.- Aproba-lo padrón de contribuíntes da taxa polo suministro de auga potable, correspondente ao segundo trimestre de 2012.2.- De acordo co disposto no artigo 102.3 da Lei 58/2003, Xeral Tributaria, o padrón aprobado exponse ao público nas oficinas de Intervención, durante o prazo quince días, contados a partir da publicación do presente anuncio no Boletín Oficial da Provincia. Durante este prazo os interesados poderán examinalo e presentar as reclamacións que estimen oportunas. O anuncio de publicación no BOP produce os efectos de notificación colectiva.3.- Contra as liquidacións incorporadas ao padrón tódolos interesados poderán interpor recurso de reposición ante a Alcaldía-Presidencia, segundo o disposto no artigo 14.2 da LRFL, no prazo dun mes, contado dende o día seguinte ao remate da exposición ao público do padrón.4.- O prazo de ingreso en período voluntario iniciarase o día 2 de xullo de 2012 e rematará o 3 de setembro de 2012. Transcorrido o prazo indicado, iniciarase o período executivo, que determina o devengo do recargo de constriximento e dos xuros de mora. Coristanco, 15 de xuño de 2012 O alcalde Antonio Pensado Plágaro
31/07/2012 | Administración LocalMunicipal
Aranga
Secretaría - Intervención
Regulamento de creacción de ficheiros de datos de carácter persoal

O pleno municipal, na sesió que realizou o día 19 de xullo de 2012, prestou a súa aprobación inicial ao Regulamento de creacción de ficheiros de datos de carácter persoal deste concello de Aranga. Ábrese un periodo de exposición pública polo prazo de trinta días a contar a partir do día seguinte á insercción de este anuncio no Boletín Oficial da Provincia, a efectos de que os interesados poidan presentar alegacións e suxerencias. No caso de non presentarse reclamacións, o acordo consideraráse definitivamente aprobado. Aranga, 20 de xullo de 2012 O alcalde: Asdo: Alberto Platas Álvarez
31/07/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30394. Peche de parcela

CLAVE: DH W.15.30394 Dona Josefa Balboa Facal con CIF XXXXXXXXX, e con enderezo en Lugar de Sampayo, nº 3.15147 Coristanco. Solicita AUTORIZACIÓN para peche de parcela, na zona de policía do río Vao, no lugar de Zanfogas, na parroquia de Sampayo, no T. M. de Coristanco. As obras solicitadas consisten na peche de parcela mediante poste de formigón prefabricados e malla metálica. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 17 de xullo do 2012. O xefe de Servizo Territorial Zona Hidrográfica Galicia Norte Asdo.: Antonio N. López Grueiro.
31/07/2012 | Administración LocalMunicipal
Pontedeume
Aprobación inicial expediente modificación de crédito núm.15/12: anulación parcial do expediente de modificación de crédito núm.06/12: subexpediente núm.01/12 de suplemento de crédito

Na Intervención municipal, e segundo o que se dispón no artigo 112 da Lei 7/1985, do 2 de abril, reguladora das bases do réxime local e o artigo 169.3 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, ao que se remite o artigo 177.2 do mismo texto legal, exponse ao público para os efectos de reclamacións o expediente de modificación de crédito nº 15/12: anulación parcial do expediente de modificación de crédito nº 06/12: subexpediente nº 01/12 de suplemento de crédito por un importe total de 100.154,41 euros (CEN MIL CENTO CINCUENTA E CATRO EUROS CON CORENTA E UN CÉNTIMOS), no orzamento do ano 2009, prorrogado para o ano 2012, aprobado inicialmente pola Corporación en Pleno, na sesión ordinaria que tivo lugar o 26 de xullo de 2012. Os interesados que estean lexitimados segundo o que se dispón no artigo 170.1 do citado Real decreto lexislativo 2/2004, e polos motivos taxativamente enumerados no apartado número 2 deste mesmo artigo, poderán presentar reclamacións con suxeción aos seguintes trámites: a) Prazo de exposición e admisión de reclamacións: quince días hábiles a partir do seguinte á data de inserción deste anuncio no Boletín Oficial da Provincia. O expediente considerarase definitivamente aprobado se durante o citado período non se presentasen reclamacións. b) Oficina de presentación: Rexistro Xeral do Concello. c) Órgano ante o que se reclama: Pleno do Concello. Pontedeume, 27 de xullo de 2012, O alcalde, Asdo.: Gabriel Torrente Piñeiro
31/07/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30528. Legalización e habiliatción dunha nave industrial

CLAVE: DH W.15.30528 Cecosa Hipermercados, S. L. con CIF B48231351, e con enderezo en Gambrinus, nº 9-11, Polígono A Grela.15008 A Coruña. Solicita AUTORIZACIÓN para legalización e acondicionamento interior dunha nave, na zona de policía do río Mendo, no lugar de O Pasatempo, na parroquia de Betanzos, no T. M. de Betanzos. As obras solicitadas consisten na legalización dunha nave industrial e habilitación interior da mesma para supermercado. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 17 de xullo do 2012. O xefe de Servizo Territorial Zona Hidrográfica Galicia Norte Asdo.: Antonio N. López Grueiro.
31/07/2012 | Administración LocalMunicipal
Malpica de Bergantiños
Secretaría
Anuncio de emprazamento interesados no procedemento abreviado n.º 128/2012

De acordo co artigo 48 da Lei 29/1998 de 13 de xullo, Reguladora da Xurisdicción Contencioso-Administrativa (BOE de 14 de xullo de 1998), con data de 26 de xullo de 2012 o Concello de Malpica de Bergantiños remite ó Xulgado do Contencioso Administrativo nº 1 da Coruña o expediente administrativo correspondente ó recurso contencioso-administrativo no encabezamento citado. Os datos relativos ó recurso, recurrente e expediente administrativo ó que se refire, resultan do requirimento de data de 1 de xuño de 2012 (rexistro de entrada nº 2228 de data de7 de xuño de 2012) do Xulgado do Contencioso-Administrativo nº 1 da Coruña: - Procedemento: Abreviado 0000128/2012 - Órgano xurisdiccional: Xulgado do Contencioso-Administrativo núm.1 de A Coruña - Recorrente: D. Afonso Balderramo Villergas - Administración demandada: Concello de Malpica de Bergantiños - Acto recorrido: Resolución de data de 16 de marzo de 2012 ditada polo Alcalde do Concello de Malpica de Bergantiños ( A Coruña) pola que se “ denega a devolución do cánon solicitada en base á fundamentación indicada pola intervención no informe técnico anteriormente transcrito”. Resolución: Requirimento de 01/06/2012 do Xulgado do Contencioso-Administrativo núm.1 da Coruña dictada no procedemento abreviado 0000128/2012, mediante o que: reclama o expediente administrativo á administración demandada para que sexa remitido con antelación mínima de quince días á data sinalada para a vista ( que terá lugar o 13/09/2012) e ordena o emprazamento dos posibles interesados. En cumprimento do disposto no artigo 49 da Lei 29/1998, de 13 de xullo, reguladora da Xurisdicción Contencioso-Administrativa, a publicación deste anuncio servirá de emprazamento a todas aquelas persoas físicas e xurídicas a cuio favor derivasen dereitos da resolución impugnada e a quenes tiveran interés directo no mantemento da mesma, para que comparezcan e se personen en autos ante a referida Sala no prazo de nove días seguintes á publicación deste anuncio. Malpica de Bergantiños a 26 de xullo de 2012 O Alcalde Eduardo José Parga Veiga
31/07/2012 | Administración LocalMunicipal
Monfero
Aprobación da conta xeral 2011

ANUNCIO A conta xeral deste Concello correspondente ao exercicio de 2011 foi informada pola Comisión Especial de Contas e sométese a información pública, cos documentos que a xustifican, por un prazo de quince días, contados desde o seguinte ao da inserción deste anuncio no BOP. Durante estes quince días, e oito días máis, os interesados poderán formular por escrito os reparos, reclamacións e observacións que estimen pertinentes. Monfero, 13 de xullo de 2012. O ALCALDE Asdo.: Benjamín M. Rodríguez Abad
31/07/2012 | Administración LocalMunicipal
Camariñas
Exposición ao público da conta xeral 2011

Informada favorablemente pola Comisión Especial de Contas, en sesión celebrada o día 18 de xullo de 2012, a Conta Xeral do exercicio 2011, exponse ao público por período de 15 días hábiles, a efectos de que polos interesados se poidan presentar reclamacións, reparos ou observacións durante este período de exposición e oito días máis, según o disposto no artigo 212 do Real Decreto Lexislativo 2/2004, de 5 de marzo, antes de levala ao Pleno para a súa aprobación. Camariñas, a 23 de xullo de 2012 O Alcalde Asdo: Manuel V. Alonso de León
31/07/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30517. Adega

CLAVE: DH W.15.30517 D. Antonio Rico Váquez con CIF XXXXXXXXX, e con enderezo en Rúa Santiago, nº 9, 2 º, Perlío.15500 Fene. Solicita AUTORIZACIÓN para adega, na zona de policía do río i/n, no lugar de Trasdoroña, na parroquia de Leiro, no T. M. de Miño. As obras solicitadas consisten na construcción dunha adega de 5,00x5,00 m. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 17 de xullo do 2012. O xefe de Servizo Territorial Zona Hidrográfica Galicia Norte Asdo.: Antonio N. López Grueiro.
31/07/2012 | Administración LocalMunicipal
Boiro
Solicitude de licenza municipal de apertura 2.7.2. café-bar

Tendo solicitado nesta Alcaldía por Ana Celia Resúa Pérez, licenza municipal para legalización de instalación de 2.7.2. café-bar a situar no lugar de Magdalena, 90, parroquia de Lampón, deste termo municipal cumprindo co disposto no RD 2816/1982, do 27 de agosto polo que se aproba o Regulamento xeral de policía de espectáculos públicos e actividades recreativas, sométese o expediente a información pública por un período de dez días hábiles, a fin de que durante o mesmo - que empezará a contar dende o día seguinte ó da inserción do presente edicto no BOP - poida examinarse o expediente, na Secretaría deste Concello, polas persoas que de algún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. Boiro, 19 de xullo de 2012 O alcalde, Juan José Dieste Ortigueira